ms sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms ms nl id id pl id id ms id ms ms ms id ms ms id ms ms ms ms ms ms ms id ms ms ms id ms id id ms id ca id id ms id id ms ms ms ms ms id id ms ms id id id id ms ms id id ms ms en en en en en id id ms id ms en id id jv ms id id it es id id en id ms ms ms ms ms ms
Gangguan Emosi Lelaki IMS atau Andropaus, Perangai Mudah Sentap
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Lelaki Kuat Sentap Mengalahkan Wanita PMS? Jaga-Jaga! Ini Sindrom Lelaki Mudah Jengkel!
Ditulis oleh Fatin Zahra Disemak pada 20/09/2021
Disemak secara perubatan oleh Dr. Ahmad Wazir Aiman
Tahukah anda lelaki juga boleh alami gangguan emosi yang seakan-akan PMS? Rasa moody dan cepat sentap ini selalunya disebabkan oleh hormon lelaki yang tidak stabil.
Jangan pandang rendah gangguan emosi sebegini! Mungkin perkara ini boleh akibatkan persahabatan, percintaan ataupun pekerjaan anda terganggu.
Jika, anda ingin tahu lebih lanjut tentang simptom PMS lelaki, jom, ikuti penerangan kami di bawah!
Betul ke lelaki juga boleh mengalami PMS?
PMS ataupun premenstrual syndrome merupakan satu keadaan yang mempengaruhi emosi wanita beberapa hari sebelum datang bulan.
Ketika ini, wanita akan mudah rasa sakit hati, marah dan mungkin merajuk secara tiba-tiba.
Tetapi, adakah simptom gangguan emosi yang sama juga berlaku kepada kaum Adam?
Jawapannya, mungkin tidak. Menurut pakar, mereka juga tidak mempunyai bukti bahawa PMS turut berlaku kepada lelaki.
Walaupun kebanyakan lelaki mengakui kadangkala rasa emosional, namun rasa jengkel dan tidak ada mood secara tiba-tiba ialah perkara normal yang berlaku kepada sesiapa sahaja dan bukannya disebabkan oleh PMS semata-mata.
Tetapi, walaupun lelaki tidak mungkin menghidap PMS, tapi mereka mungkin boleh mengalami IMS, ataupun irritable men syndrome.
Apa itu sindrom lelaki mudah jengkel atau irritable men syndrome (IMS)?
Jika anda pernah mendengar tentang andropaus, ataupun menopaus lelaki, sindrom IMS ialah perkara yang sama dan kedua-dua istilah ini saling digunakan secara bertukar-tukar.
Sebenarnya, IMS dan andropaus merupakan perkara yang sama. Tetapi, andropaus dan menopaus pula ialah 2 perkara yang amat berbeza.
Menopaus terjadi akibat daripada penurunan hormon secara tiba-tiba dalam badan wanita. Namun, penurunan hormon secara drastik ini tidak terjadi kepada lelaki.
Benar, penurunan hormon testosteron juga berlaku kepada kaum Adam.
Tetapi, penurunan itu berlaku secara perlahan-lahan dalam kadar kurang daripada 2% setahun ketika lelaki dalam lingkungan umur 30 hingga 40 tahun.
Ini boleh akibatkan lelaki mengalami mood swing dan perubahan dari segi emosi.
Anda rasa mengalami IMS? Cuba periksa ada tak alami simptom berikut
Lelaki yang mempunyai sindrom IMS selalunya mengalami penurunan dalam tahap testosteron dalam badan.
Selain itu, mereka juga alami gangguan emosi. Namun, simptom ini mungkin berbeza bergantung kepada umur lelaki tersebut.
Secara umumnya, simptom IMS adalah seperti di bawah:
Susah untuk fokus dan kerap lupa.
Kerap rasa murung dan jengkel.
Tidak lagi sekuat dahulu.
Selain itu, simptom lain termasuklah penambahan berat badan, rambut gugur, susah untuk tidur dan juga kadar tenaga yang semakin berkurangan.
Punca lain yang mungkin sebabkan anda alami gangguan emosi
Walaupun punca utama IMS ialah tahap hormon lelaki yang rendah, namun banyak lagi punca lain yang boleh menyebabkan lelaki mengalami simptom tersebut.
Sebagai contoh, mereka juga boleh menghidap:
Masalah psikologi seperti stres, kegelisahan dan kemurungan yang mungkin disebabkan oleh masalah dalam pekerjaan ataupun hubungan.
Krisis pertengahan umur. Lelaki selalunya mengalami krisis pertengahan umur yang lebih teruk daripada wanita. Mereka selalu rasa risau tentang apa yang mereka telah capai dalam hidup. Kerisauan ini boleh akibatkan lelaki rasa stres dan kadang-kadang sukar untuk tidur malam.
Tidak amalkan diet secara sihat dan bersenam. Badan sihat, otak juga sihat! Oleh itu, cuba beralih kepada pemakanan yang sihat dan lakukan senaman ringan sebagai permulaan.
Gaya hidup yang tidak sihat. Jika anda gemar minum arak dan merokok, kurang-kurangkanlah ya. Amalan ini akan sebabkan ada alami simptom IMS yang teruk.
Hypogonadism. Masalah ini berlaku apabila testis tidak lagi mengeluarkan hormon. Masalah ini boleh jadi daripada lahir ataupun berlaku ketika tua (lebih-lebih lagi jika anda alami berat badan berlebihan atau diabetes tahap 2).
Apa yang perlu anda lakukan untuk elak gangguan emosi?
Jika anda mengalami simptom seperti di atas, sila jumpa doktor anda untuk rawatan lanjut.
Doktor mungkin akan bertanya tentang latar belakang anda seperti kerja dan juga masalah personal untuk kenal pasti sama ada simptom disebabkan tekanan perasaan ataupun tidak.
Jika anda didiagnosis mengalami stres yang melampau, ada banyak terapi yang boleh membantu anda. Senaman dan juga meditasi juga boleh bantu anda atasi masalah ini.
Sindrom IMS akan memberi impak terhadap keyakinan diri, tenaga dan juga dorongan seksual lelaki.
Oleh itu, lelaki yang mengalami andropaus mungkin akan alami masalah hubungan bersama pasangan mereka.
Cuba bertenang dan relaks jika anda rasa ingin marah atau meletup. Jangan bertindak mengikut emosi sebagai respons kepada sesuatu situasi.
Anda juga boleh cuba kaunseling jika rasa sesuai. Namun, jangan pula berhenti setengah jalan!
Kaunseling boleh bantu anda untuk mengendalikan stres dengan lebih baik. Namun, sesi kaunseling perlu dijalankan sekurang-kurangnya beberapa bulan untuk anda nampak perbezaan.
Hello Health Group tidak menawarkan nasihat perubatan, diagnosis atau rawatan.
Avogel. n.d. What is irritable male syndrome? Accessed July 13, 2020. https://www.avogel.co.uk/health/mens-health/what-is-irritable-male-syndrome/.
Cleaveland Clinic. 2018. Low Testosterone (Male Hypogonadism). October 4. Accessed July 13, 2020. https://my.clevelandclinic.org/health/diseases/15603-low-testosterone-male-hypogonadism.
Daily Mail. n.d. Is your man suffering from irritable male syndrome? Accessed July 13, 2020. https://www.dailymail.co.uk/health/article-102427/Is-man-suffering-irritable-male-syndrome.html.
Mayo Clinic. 2020. Male menopause: Myth or reality? June 20. Accessed July 13, 2020. https://www.mayoclinic.org/healthy-lifestyle/mens-health/in-depth/male-menopause/art-20048056.
NHS. 2019. The ‘male menopause’. February 19. Accessed July 13, 2020. https://www.nhs.uk/conditions/male-menopause/.
Kenali Tanda 6 Jenis Kemurungan, Bukan Efek Emosi Saja, Tapi Fizikal Juga Terjejas!
Bukan Lelaki Saja Yang Alami Mimpi Basah, Tapi Wanita Pun Boleh Mimpi Berkaitan Seksual!
Ditulis oleh Fatin Zahra Disemak pada 20/09/2021
Disemak secara perubatan oleh Dr. Ahmad Wazir Aiman
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.